Diari Oficial de la Generalitat Valenciana


Sumari del DOGV 6708, del 07-02-2012 (2012/1133)

RESOLUCIÓ de 20 de gener de 2012, de la presidenta de l'Institut Valencià de la Música de la Generalitat, per la qual s'accepta la renúncia presentada i es disposa de les economies produïdes respecte a la concessió d'ajudes a la producció i edició discogràfica per a l'any 2011.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6708

Data del DOGV
:   07-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1133


Data del document
:   20-01-2012

Organisme emissor
:   Institut Valencià de la Música

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 20 de gener de 2012, de la presidenta de l'Institut Valencià de la Música de la Generalitat, per la qual s'accepta la renúncia presentada i es disposa de les economies produïdes respecte a la concessió d'ajudes a la producció i edició discogràfica per a l'any 2011. [2012/1133]  
Vista la proposta que eleva la directora gerent de l'Institut Valencià de la Música, referida a la renúncia presentada i la disposició de les economies produïdes respecte a la concessió d'ajudes a la producció i edició discogràfica per a l'any 2011, i en atenció a les competències que tinc atribuïdes, de conformitat amb els següents,  
  
Antecedents de fet  
Primer. Degudament publicada en el Diari Oficial de la Comunitat Valenciana núm. 6552 de 27.06.2011 i notificada als beneficiaris la Resolució de 10 de juny de 2011, de la presidenta de l'Institut Valencià de la Música, per la qual es van concedir i van denegar les ajudes a la producció i edició discogràfica per a l'any 2011, dictada de conformitat amb la Resolució de 16 de febrer de 2011 de la presidenta de l'Institut Valencià de la Música que va convocar les ajudes (DOCV núm. 6475, de 8 de març següent), tots els beneficiaris van acceptar les ajudes dins del tràmit concedit.  
Segon. No obstant això, l'1 de desembre de 2011 va tindre entrada en l'IVM, amb número de registre 2783, escrit de renúncia a l'ajuda concedida de 3.000 €, i referit a l'expedient D-024/11. Interàudio Post Pro, SL -CD EVO Música medieval S. XI i XIII, subscrit pel gerent de la companyia Vicente Mesquita Leal, «davant de l'incompliment de l'entrega del projecte per part dels artistes».  
En la seua conseqüència i atenent als mecanismes previstos en la base octava de la convocatòria i en l'annex II de la Resolució de 10 de juny de 2011, de concessió de les ajudes a la producció i edició discogràfica (DOCV núm. 6552, de 27 de juny de 2011), consultat únicament el primer suplent donada la quantitat renunciada, amb data 14 de desembre de 2011 es va dictar nova resolució de la presidenta de l'IVM acceptant la renúncia presentada i concedint una ajuda pel total de les economies produïdes de 3.000 € al projecte del primer suplent D-045/11. The Recording Consort, SL: Una vetlada de música de cambra, de José Franch Ballester, resolució que va ser publicada en el DOCV núm. 6677, de 23 de desembre de 2011.  
Tercer. En un altre orde de circumstàncies, en l'expedient D-042/11 Mila Dischi SRL-CD Monogràfic Voro García, finalitzat el termini establit fins al 16 de desembre per a presentar la documentació justificativa i entregar els exemplars del CD subvencionat, no havent-se exercit el dret a sol·licitar la pròrroga potestativa- fins al 31 de gener de 2012- prevista en el penúltim paràgraf de la base desé primera de la convocatòria d'ajudes, es van incomplir les obligacions de justificació del gasto efectuat- presentació del compte justificatiu, factures i justificant dels pagaments realitzats per import del doble de la subvenció rebuda de 3.000 €-, així com la de l'entrega dels exemplars del CD subvencionat.  
  
En la seua conseqüència i atenent novament als mecanismes previstos en la base octava de la convocatòria i en l'annex II de la Resolució de 10 de juny de 2011, de concessió de les ajudes a la producció i edició discogràfica (DOCV núm. 6552, de 27 de juny de 2011), també consultat únicament el segon suplent donada la quantitat renunciada, amb data 9 de gener de 2012 es va dictar nova resolució de la presidenta de l'IVM anul·lant l'ajuda de 3.000 € concedida en l'expedient D-042/11. Mila Dischi SRL-CD Monogràfic Voro García i concedint una nova ajuda pel total de les economies produïdes de 3.000 € al projecte del segon suplent D-003/11. Unió Musical Edicions, SL: Obra per a piano de Ramón Pous, resolució que va ser publicada en el DOCV núm. 6694, de 18 de gener de 2012.  
Quart. Després dels fets relatats, el 19 de gener de 2012 ha tingut entrada en l'IVM, amb número de registre 083/12, escrit de renúncia a l'ajuda concedida de 3.000 € referit a l'expedient D-045/11. The Recording Consort, SL: Una vetlada de música de cambra, de José Franch Ballester (DOCV núm. 6677, de 23 de desembre de 2011), subscrit per l'administrador de la companyia Pablo Virseda Zamorano, «davant de la impossibilitat de complir amb tots els requeriments de la convocatòria i de poder presentar el compte justificatiu adequadament per a l'ajuda concedida», de conformitat amb el que preveu la base desé primera de la convocatòria.  
Quint. La Resolució de data 10 de juny de 2011, va anomenar en el seu epígraf segon i va relacionar en l'annex II cinc projectes discogràfics suplents, relacionats per orde de prioritat, en els que recauria l'ajuda en cas de possibles renúncies o incompliments, de conformitat amb la Base Octava de la convocatòria; a saber:  
1. Exp.D-045/11. The Recording Consort, SL. «Una Vetlada de música de cambra», de José Franch Ballester.  
2. Exp. D-003/11. Unió Musical Edicions, SL. «Obra per a piano» de Ramón Pous.  
3. Exp. D-030/11. Comboi Rècords, SL. «El Jardí dels Paraules», de Carles Dénia.  
4. Exp.D-006/11. Absolute Beginners, SL.«Album debut Soledad Vélez».  
5. Exp.D-008/11. Enchufamusic. «The Way, the Wind, the van», de Limbotheque.  
Atés que l'empresa discogràfica que ostentava la condició de primera suplent The Recording Consort, SL, per al projecte «Una Vetlada de música de cambra», de José Franch Ballester, va rebre ajuda mitjançant resolució de 14 de desembre de 2011 (DOCV núm. 6677, de 23 de desembre), de la presidenta de l'IVM, segons allò que s'ha relatat en l'antecedent segon, a la que ara renúncia segons allò que s'ha relatat en l'antecedent quart, i que l'empresa que figurava com segon suplent Unió Musical Edicions, SL, per al projecte «Obra per a piano de Ramón Pous» va rebre ajuda mitjançant resolució de 9 de gener de 2012 (DOCV núm. 6694, de 18 de gener), de la presidenta de l'IVM, segons allò que s'ha relatat en l'antecedent tercer, atenent als mecanismes previstos en la base octava de la convocatòria i en l'annex II de la Resolució de 10 de juny de 2011, ha resultat necessari consultar a l'empresa que figura com a tercer suplent D-030/11 Comboi Rècords, SL, per al projecte «El Jardí dels Paraules» de Carles Dénia, a l'efecte de conéixer si està en condicions de complir les obligacions establides en les bases deu 1.b) i e) de la convocatòria, havent contestat positivament, amb un pressupost que consta en l'expedient de producció i edició de 14.350 €, obtenint-se en data 20 de gener de 2012, els certificats telemàtics de caràcter positiu de la Tresoreria de la Seguretat Social, de la Conselleria d'Hisenda i Administració Pública de la Generalitat i de l'Agència Estatal d'Administració Tributària.  
  
Donada la contestació positiva del tercer suplent, el pressupost de producció aportat en la sol·licitud i la quantia renunciada, no resulta necessari consultar a la resta d'empreses suplents donades les regles de determinació de la quantia de les ajudes que establix la base sèptima de la convocatòria.  
  
Fonaments de dret  
1r. Quant a l'escrit de renúncia a l'ajuda concedida de 3.000 € (DOCV núm. 6677, de 23 de desembre de 2011) presentat per The Recording Consort, SL: Una vetlada de música de cambra, de José Franch Ballester, exp. D-045/11, subscrit per l'administrador de la companyia Pablo Virseda Zamorano, «davant de la impossibilitat de poder complir tots els requeriments que la convocatòria marca i presentar adequadament el compte justificatiu per a l'ajuda concedida», cal estar al que establixen els articles 90 i 91 de la Llei 30/1992, de Règim Jurídic de les Administracions Públiques i del Procediment Administratiu Comú, quant al desistiment de la sol·licitud o la renúncia als drets com a forma de finalització del procediment, el mig de presentació de la mateixa per l'interessat i la seua acceptació per l'administració.  
  
2n. Quant a la disposició de les economies que es deriven de la renúncia que antecedix, i la fixació de la quantia de les possibles ajudes, cal estar al que preveu les bases de la convocatòria:  
- La base tercera, quant a la fixació de la quantia de les ajudes per import màxim del 50% del cost d'edició i producció, que per al projecte del segon suplent podria ascendir fins al màxim de 6.000 € d'existir consignació, donat el pressupost de producció i edició presentat amb la sol·licitud inicial.  
- La base octava que establix que la resolució que adjudique les ajudes, inclourà un llistat d'empreses discogràfiques suplents, relacionades per orde de prioritat, en els que recaurà l'ajuda en el cas de possibles renúncies o incompliments, la qual cosa efectivament va arreplegar al punt Segon la Resolució de 10 de juny de 2011, de la presidenta de l'Institut Valencià de la Música, que va concedir i va denegar les ajudes a l'edició i producció discogràfica per a l'any 2011.  
- La base dotzena 3 que estipula que les economies que puguen produir-se podran disposar-se, per mitjà de nova resolució de la consellera, i recaurà en les empreses suplents, relacionades per orde de prioritat, que establix la base octava.  
Vistos els preceptes d'aplicació general i, en especial, les bases tres, huit, deu, onze i dotze de la Resolució de 16 de febrer de 2011(DOCV 6475, de 8 de març de 2011), de convocatòria de les ajudes de l'Institut Valencià de la Música a la producció i edició discogràfica per a l'any 2011 i els articles de la Llei de Règim Jurídic de les Administracions Públiques i del Procediment Administratiu Comú, redacció Llei 4/1999, en especial els articles 90 i 91 quant a la renúncia per l'interessat a l'ajuda concedida, així com els de la Llei 38/2003, de 17 de novembre, General de Subvencions i els del seu Reglament, resolc:  
  
  
Primer  
Acceptar la renúncia a l'ajuda concedida i deixar sense efecte la subvenció de 3.000 € per a The Recording Consort, SL: Una vetlada de música de cambra, de José Franch Ballester, expedient D-045/11, fixada en la Resolució de 14 de desembre de 2011, de la presidenta de l'Institut Valencià de la Música (DOCV núm. 6677, de 23 de desembre de 2011).  
  
Segon  
Concedir una ajuda pel total de les economies produïdes de 3.000 € al projecte presentat per l'empresa discogràfica que va ser anomenada com a tercer suplent en el punt segon de la Resolució de 10 de juny de 2011 (DOCV núm. 6552 de 27.06.2011), al no superar esta ajuda el 50% del pressupost de producció i edició presentat, ni la quantia màxima de 6.000 € prevista, i donat el compromís exprés de compliment de les condicions de la convocatòria:  
- Expedient D-030/11 Comboi Rècords, SL, per al projecte «El Jardí dels Paraules» de Carles Dénia.  
  
Tercer  
Mantindre la Resolució de 10 de juny de 2011 (DOCV núm. 6552 de 27.06.2011), per la que es van concedir i van denegar les ajudes a la producció i edició discogràfica per a l'any 2011, en els restants extrems, així com la subsegüent Resolució de 9 de gener de 2012 (DOCV núm. 6694, de 18 de gener), modificant expressament la Resolució de 14 de desembre de 2011, de la presidenta de l'Institut Valencià de la Música (DOCV núm. 6677, de 23 de desembre de 2011), en alló que resultara contradictori.  
  
De conformitat amb el que establixen els articles 107, 116, 117 de la Llei 30/1992, de Règim Jurídic de les Administracions Públiques i del Procediment Administratiu Comú i 10, 14, 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé cabrà plantejar directament recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera de Turisme, Cultura i Esport en qualitat de presidenta de l'Institut Valencià de la Música en el termini d'un mes a comptar del següent al de la seua publicació.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.  
  
València, 20 de gener de 2012.- La presidenta de l'Institut Valencià de la Música de la Generalitat: Lola Johnson Sastre.